Apstiprināts ar

Valsts izglītības satura centra

2022.gada 4.oktobra rīkojumu Nr.4.1-07/100

Bērnu un jauniešu mākslas darbu konkurss un tērpu skate

**„Latvijas Dziesmu svētku 150 toņi un pustoņi”**

**NOLIKUMS**

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.*

**MĒRĶI UN UZDEVUMI**

1. Stiprināt bērnu un jauniešu patriotismu un valstisko apziņu, bagātināt kultūrvēsturisko pieredzi, veicināt radošo spēju attīstību un iniciatīvu izteikt sevi ar dažādiem mākslas izteiksmes līdzekļiem.

2. Sniegt iespēju konkursa un tērpu skates dalībniekiem piedalīties VI Latvijas bērnu un jauniešumākslas un mūzikas festivāla „Toņi un pustoņi” (turpmāk – Festivāls) mākslas programmās.

3. Veicināt izglītības iestāžu mākslas pedagogu sadarbību un pieredzes apmaiņu.

**ORGANIZATORI**

Valsts izglītības satura centrs (VISC) sadarbībā ar Rīgas domes Izglītības, kultūras un sporta departamentu, pašvaldībām, pašvaldību izglītības pārvaldēm un izglītības iestādēm.

**DALĪBNIEKI**

Izglītības iestāžu interešu izglītības mākslas programmu audzēkņi.

**Dalībnieka personas datu aizsardzības nosacījumi** (*pielikums Nr.1*)

Dalībnieki tiks fotografēti un filmēti, un fotogrāfijas un audiovizuālais materiāls tiks publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks tiks fiksēts audio, audiovizuālā un fotogrāfiju veidā un viņa personas dati tiks apstrādāti.

**KONKURSA TĒMA**

Risinot bērnu un jauniešu mākslas darbu konkursa un tērpu skates (turpmāk-projekts) tēmu **„Latvijas Dziesmu svētku 150 toņi un pustoņi”**, dalībnieki akcentē savai dzīvesvietai (pagastam, novadam, pilsētai, Latvijas vēsturiskajai zemei - Vidzemei, Kurzemei, Latgalei, Zemgalei, Sēlijai) raksturīgo:

* vidē,
* dabā,
* kultūrā (māksla, arhitektūra, mūzika utt.),
* vēsturē (visa veida kultūrvēsturiskais mantojums, folklora, etnogrāfija utt.),
* valodā (dialekti, valodas īpatnības mūsdienās, rakstu zīmes utt.),
* sabiedrībā un tās norisēs pagātnē un mūsdienās,
* nākotnes vīzija par Latviju (novadu, pilsētu, pagastu, skolu utt.).

**NOSACĪJUMI**

***Mākslas darbu konkurss***

Dalībnieki veido vizuālās un vizuāli plastiskās mākslas darbus, darbus radošo industriju jomā (individuālos, kopdarbus1 un kolektīvos darbus2) atbilstoši tēmai:

vizuālajā mākslā - zīmējumus, gleznojumus, grafikas dažādās tehnikās, kā arī citus divās dimensijās veidotus darbus – A3, A2 izmērā;

radošo industriju jomās – foto – A4 izmērā, noformēts uz A3, datorgrafika, animācija- maksimālais garums 3 minūtes, izmantojot QR kodus darbu veidošanā un vērošanā.

vizuāli plastiskajā mākslā:

- trīsdimensiju darbus izstādei dažādās tehnikās.

Individuālos darbus ieteicams veidot 20 cm x 20 cm x 20 cm izmērā, kopdarbus un kolektīvos darbus –50 cm x 50 cm x 50 cm izmērā.

- vides objektus ieteicams veidot ne vairāk kā 2 m vienā dimensijā, un tie ir piemēroti eksponēšanai āra vidē (izmantoti atbilstoši materiāli) (sk. Pielikums Nr.2 + fotogrāfiju, kur objekts fotografēts vidē).

Objektu konstrukcijai jābūt stabilai, drošai, jābūt pievienotiem stiprinājumiem, ja tādi nepieciešami.

Visiem darbiem tiek pievienots īss idejas apraksts (3-5 teikumi).

1 *kopdarbs - darbu veidojuši ne vairāk kā 3 autori. Ja darbs tiek izvirzīts apbalvošanai, pēc žūrijas komisijas lēmuma darbu autoriem var tikt piešķirts viens kopējs apbalvojums vai autori apbalvoti individuāli.*

2 *kolektīvais darbs – darbam ir vairāk nekā 3 autori. Ja darbs tiek izvirzīts apbalvošanai, tā autoriem tiek piešķirts viens apbalvojums. Dalībai ar konkursu saistītos pasākumos kolektīvā darba autoru skaits var tikt ierobežots.*

***Tērpu kolekciju skate***

Konkursa dalībnieki veido oriģinālas tērpu kolekcijas atbilstoši tēmai, kas tiek demonstrētas kopējā priekšnesumā.

* Vienā tērpu kolekcijas prezentācijā var piedalīties ne vairāk kā 10 dalībnieki.
* Prezentācijas ilgums līdz 3 minūtēm.
* Pieteikuma anketā (*Pielikums Nr.3*) jānorāda kolekcijas nosaukums un jāuzraksta īss idejas apraksts.
* Izvēloties muzikālo noformējumu, obligāti jānorāda pieteikuma anketā prasītās ziņas (pretējā gadījumā, neatkarīgi no kolekcijai piešķirtā punktu skaita, dalībnieki Festivālā piedalīties nevarēs).

**NORISE**

Projekts tiek īstenots trīs kārtās:

**1.kārta** notiek pašvaldībās novados/valstspilsētās 2023.gada februārī-martā.

Oriģinālākie un interesantākie mākslas darbi un tērpu kolekcijas tiek izvirzītas uz 2.kārtu.

***Mākslas darbu konkursam*** noviena interešu izglītības pulciņa uz 2.kārtu drīkst iesniegt ne vairāk kā piecus darbus (no tiem ne vairāk kā 2 kolektīvos darbus). Kopējo iesniedzamo darbu skaitu 2.kārtai nosaka 2.kārtas organizatori, saskaņojot ar projekta vadītāju.

***Tērpu kolekciju skates*** 2.kārtai tiek izvirzītas tikai tās kolekcijas, kuras ir piedalījušās 1.kārtā. Izvirzot dalībniekus 2.kārtai, dokuments, kas apliecina 1.kārtas norisi (protokols, lēmums, rīkojums u.tml.), jāiesūta elektroniski VISC Interešu izglītības un audzināšanas darba nodaļas vecākajai referentei Sandrai Miezei, e-pasts: [sandra.mieze@visc.gov.lv](mailto:sandra.mieze@visc.gov.lv)

**2.kārta** kultūrvēsturiskajos novados notiek 2023.gada aprīlī-maijā. 2.kārtas noslēguma pasākumi notiek:

|  |  |  |
| --- | --- | --- |
| Norise | Norises laiks un vieta | Kontaktpersona |
| “Pierīgas “Toņi un pustoņi” | 2023.gada 21. aprīlī Jūrmalā, Dubultu mākslas kvartālā | Kristīne Belte [Kristine.Belte@edu.jurmala.lv](mailto:Kristine.Belte@edu.jurmala.lv) |
| “Rīgas toņi un pustoņi” | 2023.gada 17.-30. aprīlī Rīgā, (mākslas darbu digitālā izstāde)  2023.gada 26.aprīlis Rīgā, Mežaparka Lielajā estrādē, Kokaru zālē (tērpu kolekcijas) | Elita Kalnača [ekalnaca2@edu.riga.lv](mailto:ekalnaca2@edu.riga.lv) |
| “Latgales toņi un pustoņi” | 2023. gada 20.aprīlī Daugavpilī | Jeļena Veličko [lena\_vel2@inbox.lv](mailto:lena_vel2@inbox.lv) |
| “Kurzemes toņi un pustoņi” | 2023. gada 27.aprīlī Ventspilī | Ineta Kalniņa [ineta.kalnina@ventspils.lv](mailto:ineta.kalnina@ventspils.lv) |
| “Zemgales toņi un pustoņi” | Jelgavā *(laiks tiks precizēts)* | Anna Sloka [Anna.Sloka@izglitiba.jelgava.lv](mailto:Anna.Sloka@izglitiba.jelgava.lv) |
| “Vidzemes toņi un pustoņi” | Cēsu 2. pamatskola 2023.gada 14. aprīlis | Jānis Vītols  janis.vitols@cesunovads.edu.lv |

Mākslas darbu un tērpu kolekciju vērtēšana notiek atbilstoši nolikumā noteiktajiem vērtēšanas kritērijiem.

Vērtēšanas komisijas lēmumu un izvirzītos mākslas darbus un tērpu kolekcijas 3.kārtai paziņo katra kultūrvēsturiskā novada noslēguma pasākumā.

Dalībnieki tērpu kolekciju finālskatei Festivālā tiek izvirzīti, ņemot vērā augstāko iegūto punktu skaitu konkursa 2.kārtā, un pēc skatēm kultūrvēsturiskajos novados tiks paziņoti līdz 2023. gada 10.maijam VISC mājaslapā: [www.visc.gov.lv](http://www.visc.gov.lv).

**3.kārta** plānota **2023.gada 3.jūnijā Rīgā, Kultūras pilī “Ziemeļblāzma”:**

- mākslas darbu izstāde **„Latvijas Dziesmu svētku 150 toņi un pustoņi” –** no 2023. gada 22. maija līdz 4. jūnijam,

- tērpu kolekciju finālskate 3.jūnijā.

**DARBU NOFORMĒŠANA un konkursu pieteikumu iesniegšana**

***Mākslas darbu konkurss***

2.kārtas konkursā katra darba aizmugurē labajā pusē apakšējā malā jābūt pielīmētai un priekšpusē piespraustai vizītkartei, kurā norādīts darba nosaukums, autora vārds, uzvārds, klase, izglītības iestāde, pedagoga vārds, uzvārds. Vizītkarte jānoformē datordrukā.

Vizītkartes noformējums:

izmērs – 4 cm x 10 cm

Times New Roman – fonta lielums 14;

Darba nosaukums

Autora vārds, uzvārds

Klase

Izglītības iestāde

Novads/pilsēta

Pedagoga vārds, uzvārds

Vizuāli plastiskajiem darbiem jānodrošina eksponēšanas iespējas (atbilstoši eksponēšanas veidam jābūt āķiem, stieplēm utt.). Kultūrvēsturisko novadu kārtas organizatori var paredzēt darbu noformēšanai papildu nosacījumus.

Pieteikumus 2.kārtai (*Pielikums Nr.2)* ne vēlāk kā 2 nedēļas pirms attiecīgā kultūrvēsturiskā novada pasākuma nosūta kultūrvēsturiskā novada pasākuma kontaktpersonai un VISC Interešu izglītības un audzināšanas darba nodaļas vecākajai referentei Sandrai Miezei, tālr.67350810, e-pasts: [sandra.mieze@visc.gov.lv](mailto:sandra.mieze@visc.gov.lv)

***Tērpu kolekciju skate***

Pieteikuma anketu tērpu kolekciju skatei (*Pielikums Nr.3*) līdz 2023. gada 10. maijam iesūtīt elektroniski VISC Interešu izglītības un audzināšanas darba nodaļā [sandra.mieze@visc.gov.lv](mailto:sandra.mieze@visc.gov.lv).

**VĒRTĒŠANA UN APBALVOŠANA**

**1.kārta**. Mākslas darbu un tērpu kolekciju vērtēšana un apbalvošana notiek izglītības iestādēs. Labākie darbi tiek izvirzīti uz kultūrvēsturisko novadu konkursiem.

**2.kārta.** Mākslas darbus un tērpu kolekcijas kultūrvēsturiskajos novados vērtē VISC izveidota vērtēšanas komisija un izvirza 3.kārtai.

***Mākslas darbu vērtēšana***

Vērtē četrās vecuma grupās:

* 1.-4. klašu grupa;
* 5.-9. klašu grupa;
* 10.-12. klašu grupa.

Vērtēšanas kritēriji:

- atbilstība nolikuma prasībām,

- darba tematiskais risinājums,

- kompozīcija,

- darba izpildījuma kvalitāte,

- idejiskais risinājums/radošā ideja.

***Tērpu kolekciju vērtēšana***

Tērpu kolekcijas tiks vērtētas divās kategorijās**:**

* modes dizains (valkājamā mode, *pret-a-porte*);
* konceptuālā mode un avangards (nevalkājamā mode).

Vērtēšanas kritēriji:

-atbilstība tēmai, nolikuma prasībām,

-tērpu kvalitāte, atbilstība vecumposmam,

-oriģinalitāte,

-prezentācija (horeogrāfija, muzikālais noformējums)

**3.kārta.** VISC izveidota vērtēšanas komisija atbilstoši nolikuma kritērijiem vērtē mākslas darbu izstādes darbus, vides objektus, tērpu kolekcijas un ierosina apbalvošanai ar Diplomiem un Pateicības rakstiem.

**FINANSĒŠANA**

1. kārtu finansē izglītības iestādes, izglītības pārvaldes un pašvaldības.

2. kārtā no valsts budžeta 42.03. apakšprogrammas „Skolu jaunatnes dziesmu un deju svētki” finansē vērtēšanas komisijas darbu, daļēji telpu īri. Dalībnieku piedalīšanos (ceļa izdevumus, ēdināšanu) 2.kārtā un izstādes darbu transportēšanu finansē pašvaldība vai iestāde, kuru dalībnieki pārstāv.

3.kārtas norisi daļēji finansē no valsts budžeta 42.03. apakšprogrammas „Skolu jaunatnes dziesmu un deju svētki” un piesaistītajiem līdzekļiem. Dalībnieku piedalīšanos (ceļa izdevumus, ēdināšanu, naktsmītnes) finansē pašvaldība vai iestāde, kuru dalībnieki pārstāv.

**PROJEKTA VADĪTĀJA**

VISC Interešu izglītības un audzināšanas darba nodaļas vecākā referente Sandra Mieze, e-pasts: [sandra.mieze@visc.gov.lv](mailto:sandra.mieze@visc.gov.lv)

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit [http://data.europa.eu/eli/reg/2016/679/2016-05-04](http://data.europa.eu/eli/reg/2016/679/2016-05-04" \o "Nodrošina piekļuvi šim dokumentam pēc tā ELI URI.)).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise tiek fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”.
3. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
4. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

6.1. pieprasīt VISC piekļuvi dalībnieka personas datiem;

6.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

6.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

7.1. informācijas sniegšanu dalībniekam saskaņā ar Regulas 13.pantu;

7.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

7.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv).
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

Datu aizsardzības speciālista kontaktinformācija: e-pasta adrese: [datuspecialists@visc.gov.lv](mailto:datuspecialists@visc.gov.lv)

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*3. pielikums*

**Pieteikuma anketa tērpu kolekciju skatei**

**„Latvijas Dziesmu svētku 150 toņi un pustoņi”**

Pieteikuma anketu iesūtīt līdz 2023.gada 10.maijam VISC Interešu izglītības un audzināšanas darba nodaļā, e-pasts: [sandra.mieze@visc.gov.lv](mailto:sandra.mieze@visc.gov.lv).

Novads/valstspilsēta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības iestāde:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pulciņa nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tērpu kolekcijas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieku skaits:\_\_\_\_\_\_\_

Dalībnieku vecums (klase):\_\_\_\_\_\_\_

Īss tērpu kolekcijas idejas apraksts:

1.Kolekcija tiek pieteikta šādā kategorijā ( vajadzīgo atzīmēt):

|  |  |
| --- | --- |
| modes dizains |  |
| konceptuālā mode un avangards |  |

1.Izmantotie materiāli: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Īss idejas apraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obligāti jāaizpilda visas ailes!**

Izmantotā fonogramma (informācija Latvijas Izpildītāju un producentu apvienībai (LaIPA) par fonogrammu atskaņošanu publiskā pasākumā):

|  |  |  |  |  |  |
| --- | --- | --- | --- | --- | --- |
| **Albuma nosaukums** | **Fonogrammas nosaukums** | **Izpildītājs** | **Izdevējs** | **Producents** | **Atskaņošanas ilgums** |
|  |  |  |  |  |  |
|  |  |  |  |  |  |
|  |  |  |  |  |  |

Skolotājs/pulciņa vadītājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_LV-\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_\_Paraksts\_\_\_\_\_\_\_\_\_\_\_